柏楊

柏楊，原名郭定生，後來佢老豆為咗方便轉校而改名做郭立邦，之後自己又改名做郭衣洞，係台灣作家，有台灣魯迅之稱 。「柏楊」係佢筆名，靈感嚟自中橫公路隧道附近台灣原住民部落嘅原名諧音「古柏楊」。佢重有另一個筆名鄧克保。

柏楊喺河南省開封出世，寫嘅書當中以歷史書最出名，不過佢就話自己唔係史學家，而係個作家同思想家。

佢曾經因為翻譯美國《大力水手》漫畫，將「Fellows」譯做「全國軍民同胞們…」，俾嗰陣嘅國民黨政府話佢串蔣中正父子，以「共產黨間諜」同「打擊國家領導中心」罪名拉咗去坐監 。

出返嚟之後佢出版《柏楊版資治通鑑》、《醜陋的中國人》兩本代表作。

柏楊亦好關注自由同人權議題，創立國際特赦組織台灣分會，重做埋會長。

柏楊喺2008年2月24號因為肺炎併呼吸衰竭入醫院，喺2008年4月29號凌晨1點12分喺台灣新店耕莘醫院病死，終年89歲。

遠流博識網的柏楊介紹
台作家柏杨捐赠文献文物正式入藏中国现代文学馆，中新社2007年2月6日
國立臺南大學柏楊文物館

臺灣作家
史學家
郭氏